**Հայկական մշակույթի ժամանակաշրջան** (ռուս.՝ Сезон армянской культуры), տարբեր թեմատիկ միջոցառումների ամենամյա շարք, որի նպատակն է տարբեր կատեգորիաների մարդկանց համար նախատեսված բազմաժանր միջոցառումների միջոցով մասնակիցներին ծանոթացնել հայկական մշակույթին։

Հայկական մշակույթի ժամանակաշրջանը կազմակերպվում է *DUDUKIST* նախագծի և Մոսկվայի հայկական թանգարանի կողմից։

Պատմություն
-----------

2019 թվականին Հայկական մշակույթի ժամանակաշրջանն անցկացվել է Մոսկվայում սեպտեմբերի 15-ից դեկտեմբերի 8-ը։ Սեզոնի ընթացքում անցկացվել են ավելի քան 40 միջոցառումներ՝ համերգներ, ուսումնական դասախոսություններ, ինտերակտիվ համերգներ երեխաների համար, խոհարարական, երաժշտության և արվեստի վարպետության դասեր։

### Երաժշտական շարք

Միջոցառումների երաժշտական շարքի շրջանակում ակուստիկ համերգները անկացվում են Սերգեյ Պրոկոֆևի թանգարանում, որի շրջանակում մասնակիցները իրենց համար ընտրում են համերգի տասներկու ձևաչափից ցանկացածը՝ «Դուդուկ և երգեհոն»՝ մենակատար Մարտին Ղազարյան, «Հայաստանի ձայները»՝ Թամզարա խումբ, «Դուդուկը դասական երաժշտության մեջ»՝ Խոսրով Մանուկյան, «Սերունդների հաջորդակություն»՝ Արմեն Հովհաննիսյան և Իսկուհի Կարապետյան, «Մոսկվայի հայ վիրտուոզներ»՝ Նոյան լարային քառյակ, «Դարերի երաժշտություն»՝ Գեղամ Օհանյանի անվան ժողովրդական երաժշտության համույթ, Ջիվան Գասպարյան Կրտսեր՝ ռուսական լարային անսամբլի, դուդուկի անսամբլ, «Դուդուկ և ձայն»՝ Արտեմ Տեր-Հովհաննիսյան և Աննա Ավակյան, «Էթնիկ երաժշտություն»՝ Պրայագ խումբ, «Էթնո-ջազ»՝ Հարություն Խաչատրյան և լավագույն ջազ երաժիշտներ, համերգների շարքն ավարտվում է «Ռուսաստանը և Հայաստանը լավագույն ընկերներ են» ծրագրով Վալերի Սեմին, Մարինա Սելիվանովա և այլք։

### Մանկական շարք

«Սպիտակ ամպեր» մշակութային կենտրոնում մանկական միջոցառումների շրջափուլի շրջանակում մասնակից երեխաները խաղային ձևով սովորում են հայկական ժողովրդական և դասական երաժշտություն՝ համերգների ժամանակ կարող են շարժվել, պարել, երգել, ծանոթանալ գործիքներին և շփվել երաժիշտների հետ։ Համերգները ներկայացնում են երկու անսամբլներ՝ «Նոյան» լարային քառյակը և «Գեղամ Օհանյանի» անվան հայկական ժողովրդական երաժշտության անսամբլը։ Համերգներն անցկացվում են «Սպիտակ ամպեր» մշակութային կենտրոնում։

### Վարպետության դասեր

Ուսումնական միջոցառումների շարքի շրջանակներում անցկացվում են մի շարք վարպետության դասեր՝ երաժշտական, գեղարվեստական և խոհարարական։ Վարպետության դասի շրջանակում ժողովրդական գործիքներ նվագելիս յուրաքանչյուր մասնակից ունի իր գործիքը, որի վրա կարող է մի պարզ մեղեդի նվագել պրոֆեսիոնալ մանկավարժի ղեկավարությամբ (մանկավարժներ՝ Արմեն Հովհաննիսյան՝ դուդուկ, Հենրի Ղուկասյան՝ դհոլ, Իսկուհի Կարապետյան՝ քանոն)։

«Հայաստանը գույներով» արվեստի վարպետության դասերի շարքի շրջանակում, որը բաղկացած է 4 փուլից, մասնակիցները՝ պրոֆեսիոնալ նկարիչ Էմիլ Աբրահամյանի գլխավորությամբ, կտավի վրա նկարում են Հայաստանի տեսարաններով նկարներ՝ ակրիլային ներկերով։

Խոհարարական վարպետության դասերը՝ պրոֆեսիոնալ խոհարարներ Կասիմ Էրիստովի և Ալվարդ Բաղդասարյանի գլխավորությամբ, անցկացվում են հատուկ կահավորված *LIVE Kitchen* ստուդիայում։ Վարպետության դասի շրջանակներում յուրաքանչյուր մասնակից պատրաստում է հայկական խոհանոցի երեք ուտեստ։

### Ուսումնական դասախոսություններ

Ուսումնական դասախոսություններն անցկացվում են Լազարևների պատմական առանձնատանը, որտեղ այժմ տեղակայված է Հայաստանի դեսպանությունը։ Մարիա Սահինովան երկու հանդիպում է անցկացնում՝ «Հայաստան. երկիր, որը զարմացնում է նույնիսկ փորձված զբոսաշրջիկներին» և «Գինու հեղափոխություն Հայաստանում՝ ինչ համտեսել, ինչ խմել և ինչ դիտել», որն ուղեկցվում է համտեսով։ Պատմաբան Ալեքսանդր Չերեմինը դասախոսություն է անցկացնում «Հայաստանի պատմություն հնագույն ժամանակներից մինչև մեր օրերը՝ իրադարձություններ և մարդիկ»։

Պատկերասրահ
-----------

* «Սերունդների շարունակականություն» համերգ«Սերունդների շարունակականություն» համերգ
* «Սերունդների շարունակականություն» համերգ«Սերունդների շարունակականություն» համերգ
* «Դուդուկ և ձայն» համերգ«Դուդուկ և ձայն» համերգ
* Ջիվան Գասպարյան Կրտսերը և Ռուսական լարային անսամբլըՋիվան Գասպարյան Կրտսերը և Ռուսական լարային անսամբլը

Ծանոթագրություններ
------------------

1. ↑  "Осенний сезон армянской культуры пройдет в Москве". Արխիվացված from the original on 2020 թ․ մարտի 23. Retrieved 2020 թ․ մարտի 23.
2. 1 2 3 4 5 6 7 8  "Осенний сезон армянской культуры — крупнейший армянский фестиваль в истории Москвы". Արխիվացված from the original on 2020 թ․ մարտի 23. Retrieved 2020 թ․ մարտի 23.
3. ↑  "Источник". Արխիվացված from the original on 2019 թ․ հոկտեմբերի 1. Retrieved 2020 թ․ ապրիլի 5.
4. ↑  "Хроники Сезона армянской культуры". Արխիվացված from the original on 2021 թ․ դեկտեմբերի 5. Retrieved 2020 թ․ ապրիլի 5.
5. ↑  "Мастера открывают секреты игры на древнем инструменте". Արխիվացված from the original on 2019 թ․ հոկտեմբերի 22. Retrieved 2020 թ․ ապրիլի 5.
6. ↑  От музыки до кухни: в Москве впервые проходит Сезон армянской культуры
7. ↑  "VI Московский международный фестиваль дудука". Արխիվացված from the original on 2020 թ․ սեպտեմբերի 21. Retrieved 2020 թ․ ապրիլի 5.
8. ↑  "Кулинарные секреты: в Москве пройдут мастер-классы армянской кухни". Արխիվացված from the original on 2019 թ․ դեկտեմբերի 4. Retrieved 2020 թ․ ապրիլի 5.

Արտաքին հղումներ
----------------

* Պաշտոնական կայք